stanford-oval/wikipedia huggingface dataset:
Kreosoottipensas
Käyttö

Intiaanit ovat käyttäneet kreosoottipensasta paljon lääkeyrttinä. Kasvin lehdistä on keitetty teetä ja niitä on käytetty myös ulkoisesti kipuihin ja haavaumiin sekä esimerkiksi turvonneiden jalkojen ja keuhkokuumeen hoitoon. Meksikossa pensas on edelleen laajalti käytössä kasviperäisenä lääkkeenä. Pensaasta valmistettujen rohdosten on sittemmin epäilty aiheuttavan käyttäjilleen maksavaurioita ja Suomen elintarvikevirasto on kieltänyt siitä valmistettujen tuotteiden myynnin.
Aiheesta muualla

Kassu – Kasvien suomenkieliset nimet: Kreosoottipensaat (Larrea)
United States Department of Agriculture (USDA): Larrea tridentata (englanniksi)
Kutre Dulecha

| Mitalit> Maa:   Etiopia.Naisten yleisurheilu.MM-kilpailut  | Mitalit> Maa:   Etiopia.Naisten yleisurheilu.MM-kilpailut  | Mitalit> Maa:   Etiopia.Naisten yleisurheilu.MM-kilpailut  | Maa:   Etiopia> Naisten yleisurheilu. |
| --- | --- | --- | --- |
|  Pronssia | Sevilla 1999 | 1 500 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Budapest 2004 | 1 500 m |  |
Kutre Dulecha (s. 22. elokuuta 1978 Sidamo, Etiopia) on etiopialainen entinen maasto- ja keskimatkojen juoksija.
Dulecha voitti vuonna 1995 All-Africa Games -kisoissa pronssia 800 metrin juoksussa ja kultaa 1 500 metrin juoksussa. Samana vuonna Göteborgin MM-kisoissa hän karsiutui 800 metrin alkuerissä ajalla 2.01,74 ja 1 500 metrin välierissä ajalla 4.11,86. Kaksi vuotta myöhemmin hän sijoittui Pariisin sisäratojen MM-kisoissa 1 500 metrillä yhdeksänneksi ajalla 4.09,76 ja Torinon maastojuoksun MM-kisoissa nuorten sarjassa kahdenneksikymmenenneksi. Myöhemmin samana vuonna hän juoksi uuden nuorten maailmanennätyksen 1 500 metrillä ajalla 4.05,67 ja sijoittui Ateenan MM-kisoissa samalla matkalla yhdeksänneksi. Vuonna 1998 hän voitti MM-pronssia Marrakechin maastojuoksun MM-kisoissa lyhyellä matkalla ja juoksi toiseksi GP-finaalissa 1 500 metrillä ajalla 4.04,72.
Dulecha sijoittui Maebashin sisäratojen MM-kisoissa 1999 kahdeksanneksi 1 500 metrillä. Myöhemmin samana vuonna hän oli kahdestoista Belfastin maastojuoksun MM-kisoissa lyhyellä matkalla ja voitti MM-pronssia Sevillan MM-kisoissa 1 500 metrillä ajalla 4.00,96. Seuraavana vuonna hän voitti Vilamouran maastojuoksun MM-kisoissa kultaa lyhyellä matkalla ja sijoittui Sydneyn olympialaisissa 1 500 metrillä neljänneksi. Kauden lopussa hän oli GP-finaalissa toinen.
Dulecha juoksi Birminghamin sisäratojen MM-kisoissa 2003 yhdeksänneksi 1 500 metrillä, mutta karsiutui myöhemmin samana vuonna Pariisin MM-kisoissa saman matkan välierissä. Budapestin sisäratojen MM-kisoissa 2004 hän voitti MM-kultaa 1 500 metrillä. Samana vuonna Ateenan olympialaisissa hän karsiutui välierissä.
Ennätykset

800 metrin juoksu: 1.59,37 (1999)
1 000 metrin juoksu: 2.37,82 (1999)
1 500 metrin juoksu: 3.58,43 (1998)
Mailin juoksu: 4.39,04 (1997)
15 kilometrin maantiejuoksu: 50.28 (2005)
Puolimaraton: 1.10.54 (2005)
Maraton: 2.30.06 (2005)
Leonardo Moccia

Leonardo Moccia (7. marraskuuta 1801 Torre Santa Susanna – 17. huhtikuuta 1852) oli italialainen roomalaiskatolinen piispa. Hänet vihittiin diakoniksi 20. joulukuuta 1823 ja papiksi 12. kesäkuuta 1824. Hänet valittiin Gallipolin hiippakunnan johtoon 7. lokakuuta 1848, ja valinta vahvistettiin 11. joulukuuta. Moccia kuoli 50-vuotiaana virassa.
Kuolan ydinvoimalaitos

Kuolan ydinvoimala sijaitsee Imandrajärven etelärannalla, Venäjän Murmanskin alueen Poljarnyje Zorin kaupunkipiirissä.
Venäjän läntisimpien ydinvoimaloiden sijainti.  (Katso)
Rakenteilla oleva voimala
Toiminnassa oleva voimala

Toiminnassa olevissa ydinvoimalaitoksissa voi olla myös rakenteilla olevia tai suljettuja voimalayksiköitä.
Kuolan ydinvoimalaitos (ven.  Ко́льская АЭС, Kolskaja AES) on Luoteis-Venäjällä Murmanskin alueella Kuolan niemimaan lounaisosassa sijaitseva ydinvoimalaitos.
Voimalaitos sijaitsee Imandrajärven laskureitillä, järven etelärannalla, Poljarnyje Zorin kaupunkipiirikunnan alueella, linnuntietä 10 kilometriä itse kaupungista pohjoiseen. Laitoksessa on neljä 440 megawatin VVER-tyyppistä painevesireaktoria, yhteiseltä nimellisteholtaan 1 760 MW. Voimalan omistaa Rosenergoatom.
Laitoksen rakentaminen alkoi vuonna 1969. Rakentamisen yhteydessä syntyi Poljarnyje Zorin asutuskeskus. Ensimmäiset reaktorit otettiin käyttöön vuosina 1973 ja 1974. Kaksi uudempaa, vuosina 1981 ja 1984 valmistunutta reaktoria edustavat turvallisuudeltaan parempaa toista VVER-sukupolvea, ja ovat samaa tyyppiä kuin Loviisan voimalaitoksen reaktorit. Reaktoreita on pidetty ikänsä takia riskialttiina. Kaksi vanhempaa yksikköä oli määrä sulkea 2003 ja 2004. Laitoksia on kuitenkin modernisoitu pohjoismaisella rahoituksella ja ne pysynevät tuotannossa 2030-luvulle asti.
Kuolan ydinvoimalaitos on keskeisin Murmanskin alueelle ja Karjalan tasavallalle sähköä tuottava voimalaitos.
Tulevaisuuden suunnitelmia

Kuolan ydinvoimalaitos on tarkoitus korvata uusilla VVER-600 -yksiköillä 2030-luvulla. VVER-600 on pienempi versio VVER-1200-reaktorista jonka kaltaisia rakennetaan muun muassa Leningrad II -ydinvoimalaitokseen.
Kuolan ydinvoimalaitos
Voimala.
Turbiinihalli
Reaktoriyksikkö 1
Aiheesta muualla

Kuolan ydinvoimalaitos (Arkistoitu – Internet Archive) rosenergoatom.ru (venäjäksi)
Kuolan ydinvoimalaitos (Arkistoitu – Internet Archive) rosenergoatom.ru (englanniksi)
Radiatsionnaja obstanovka na predprijatijah Rosatoma (Venäjän ydinvoimalaitosten ympäristön säteilymittaustietojen yleiskatsaus. Säteilymittausasemien sijainti kunkin voimalan läheisyydessä ja mittaustilanne tulee esille klikkaamalla Venäjän kartalle merkittyjä voimaloita. Mittausaineiston aikasarjan kultakin säteilymittausasemalta saa esille klikkaamalla säteilymittausaseman pallukkaa.) Institut problem bezopasnogo razvitija atomnoi energetiki, Venäjän tiedeakatemia, http://www.ibrae.ac.ru/. Viitattu 27.4.2014. (venäjäksi)
Kuljunjärvi (Jämsä)

| Kuljunjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°57′13″N, 24°48′54″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kertejoen valuma-alue (35.69)
Laskujoki:  oja Kuorikkaojaan 
Järvinumero:  35.696.1.002
Mittaustietoja
Pinnankorkeus:  106 m  
Rantaviiva:  0,768 km  
Pinta-ala:  2,615 ha  
Saaria:  ei saaria 
 fiKuljunjärvi 
Kuljunjärvi  on Keski-Suomessa Jämsässä Kerten kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 2,6 hehtaaria ja se on 250 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 750 metriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kertejoen valuma-alueella (35.69), jonka Kuorikkaojan valuma-alueeseen (35.696) se kuuluu.
Leonardo José Rodríguez Ballón

Leonardo José Rodríguez Ballón
Leonardo José Rodríguez Ballón (10. maaliskuuta 1909 Arequipa – 6. lokakuuta 1992) oli perulainen roomalaiskatolinen arkkipiispa. Hänet vihittiin fransiskaanien papiksi 21. huhtikuuta 1935 ja nimitettiin Liman arkkihiippakunnan vihkipiispaksi sekä Isindan titulaaripiispaksi 30. joulukuuta 1943. Piispaksi konsekroinnin suoritti 6. helmikuuta 1944 Pedro Pascuál Francesco Farfán de los Godos, jota avustivat León Buenaventura de Uriarte Bengoa ja José Constantino García Pulgar.
Rodríguez Ballón sai 13. kesäkuuta 1946 nimityksen Arequipan arkkipiispaksi, jona hän toimi, kunnes erosi tehtävistään 26. syyskuuta 1980. Hän osallistui Vatikaanin toiseen kirkolliskokoukseen.
Leonardo Leo

Leonardo Leo
Leonardo Leo (oik. Lionardo Oronzo Salvatore de Leo, 5. elokuuta 1694 San Vito degli Schiavi – 31. lokakuuta 1744 Napoli) oli italialainen barokkisäveltäjä. Hän sävelsi 50 oopperaa, joista 14 on säilynyt.
Leonardo Leo syntyi Apuliassa, ja noin 15 vuoden iässä hän aloitti musiikkiopinnot Napolin Santa Maria della Pietà dei Turchini -konservatoriossa, jossa hän opiskeli Nicola Fagon johdolla. Vuonna 1713 hänestä tehtiin varakuninkaan hovikappelin ylimääräinen urkuri.
Leon ensimmäinen ooppera II Pisistrato esitettiin Napolissa toukokuussa 1714. Ensimmäinen koominen ooppera oli La ’mpeca scoperta (1723). Leo kirjoitti kaikkiaan viitisenkymmentä oopperaa, useimmat Napoliin.
Alessandro Scarlattin kuoltua Leonardo Leo nimitettiin varakuninkaan kapellin ensimmäiseksi urkuriksi 1725. Leonardo Vincin kuoleman jälkeen Leo nousi Napolin kuninkaallisen kapellin apulaisvarakapellimestariksi, sitten varakapellimestariksi ja vuonna 1737 hovikapellimestariksi. Vuonna 1741 hänestä tuli Sant’Onofrion konservatorion primo maestro opettajansa Fagon jälkeen. Opettajantehtävien lisäksi Leo oli musiikkiteoreetikko, joka kirjoitti teokset Istituzioni o regole del contrappunto ja Lezione di canto fermo.
Leon pääteoksia ovat Catone in Utica (Venetsia, 1729) ja L’Olimpiade (Napoli, 1737). Leo palautti kuoron käytön oopperaan, mutta ei saanut kollegojaan innostumaan siitä. Poikkeuksellista Leon sävellyksissä olivat myös tuolloin harvinaiset dynaamise merkinnät.
Leonardo González

Leonardo González
Leonardo González Arce (s. 21. marraskuuta 1980, San José) on costaricalainen jalkapalloilija. Puolustajana pelaava González on vuodesta 2000 edustanut kotimaansa Club Sport Heredianoa.
González pelasi ensimmäisen maaottelunsa 20. marraskuuta 2002 Ecuadoria vastaan. Hän on ollut Costa Rican joukkueessa 2003 CONCACAF Gold Cupissa, 2004 Copa Américassa, 2005 Copa Centroamericanassa ja vuoden 2006 MM-kisoissa, jossa hän pelasi kaikissa Costa Rican kolmessa ottelussa. Leonardo González on pelannut 39 maaottelua (tilanne 20. kesäkuuta 2006).
Liisa Laurila

Liisa Mari Laurila (myöh. Rohleder, s. 1. maaliskuuta 1974 Kajaani) on suomalainen taitouimari. Hän on maan kaikkien aikojen menestynein urheilija lajissaan.
Laurila osallistui Barcelonan kesäolympialaisiin 1992 sijoittuen yksilökilpailussa 19:nneksi pistein 169,885. Hän on edelleen ainoa suomalainen olympiatasolla esiintynyt taitouimari. Vuoden 1991 EM-kilpailuissa Ateenassa Laurila sijoittui yksilökilpailussa kymmenenneksi.
Laurila, nyk. Rohleder on kilpaillut myös savatessa. Hän on vuodesta 2015 lähtien osallistunut lajin arvokilpailuihin ja ollut mitaleilla sekä lajin MM- että EM-kilpailuissa.
Aiheesta muualla

Liisa Laurila Olympedia. (englanniksi)
Kurskajan metroasema (Koltsevaja)

| Kurskaja (Курская) |
| --- | --- |

 Moskovan metro 
Perustiedot
Metrolinjat:  Koltsevaja
Sijainti:  55.7570°N, 37.6595°E
Paikkakunta:  Moskova, Venäjä
Avattu:  1. tammikuuta 1950
Rakenne
Tyyppi:  tunneliasema
Kurskaja (ven. Курская) on Moskovan metron Koltsevaja-linjan asema. Se sijaitsee asemien Taganskaja ja Komsomolskaja välissä. Se avattiin 1. tammikuuta 1950.
Aiheesta muualla

Kuvia tai muita tiedostoja aiheesta Kurskajan metroasema (Koltsevaja) Wikimedia Commonsissa
Konveksi monikulmio

Konveksi viisikulmio
Geometriassa konveksi monikulmio eli kupera monikulmio on yhtenäinen monikulmio, jonka sisäpisteiden muodostama joukko on konveksi. Yhtenäisen monikulmion konveksisuudelle on voimassa seuraavat yhtäpitävät tulokset:
Jokainen konveksin monikulmion sisäkulma on korkeintaan 180 astetta.
Millään monikulmion kahta pistettä yhdistävällä janalla ei ole pistettä, joka kulkisi monikulmion ulkopuolella.
Yhtenäinen monikulmio on aidosti konveksi, jos sen jokainen sisäkulma on aidosti pienempi kuin 180 astetta. Yhtäpitävästi monikulmio on aidosti konveksi, jos jokainen kahden kärjen välisen janan jokainen sisäpiste on monikulmion sisäpiste.
Jokainen säännöllinen monikulmio on konveksi. Jokainen kolmio on aidosti konveksi.
Konkaavi monikulmio

Yhtenäinen monikulmio, joka ei ole konveksi, on nimeltään konkaavi monikulmio eli kovera monikulmio. Konkaavin monikulmion jokin sisäkulma on yli 180 astetta.
Aiheesta muualla

Wikimedia Commonsissa on kuvia tai muita tiedostoja aiheesta .
Konveksin monikulmion määritelmä ja ominaisuuksia (englanniksi)
Konkaavin monikulmion määritelmä ja ominaisuuksia (englanniksi)
Konkaavi kuusikulmio
Liisa Leino

| Liisa Leino> Henkilötiedot |
| --- | --- |
Syntynyt: 10. syyskuuta 1960 (ikä 64)
Arvonimi: teollisuusneuvos (2013)
Muut tiedot
Yritys:  Leino Group
Asema:  toimitusjohtaja
Hallitusjäsenyydet:  Metsä Board, Elomatic, Cadmatic
Tutkinnot:  KM (Helsingin yliopisto, 1984)
Liisa Kristiina Leino (s. 10. syyskuuta 1960) on suomalainen kasvatustieteen maisteri ja salolaisen perheyritys Leinovalun (Leino Group) toimitusjohtaja.
Vuonna 2017 Talouselämä-lehti arvioi hänet Suomen talouselämän 34. merkittävimmäksi päättäjänaiseksi. Tuolloin hän toimi Leino Groupin ohella Metsä Boardin, Elomaticin ja Cadmaticin hallituksissa.
Joulukuussa 2013 hänelle myönnettiin teollisuusneuvoksen arvonimi. Hänen isänsä oli teollisuusneuvos Heikki Leino.
Aiheesta muualla

Ulla Mattsson (8.10.2005) Viskuri pyöritti yrityksen vauhtiin (ts.fi)
Merkinnän syy: Lähdeviitteitä hyödynnetty vain osittain, on aineksia laajempaankin artikkeliin.
Kurskajan metroasema (Arbatsko-Pokrovskaja)

| Kurskaja (Курская) |
| --- | --- |

 Moskovan metro 
Perustiedot
Metrolinjat:  Arbatsko-Pokrovskaja
Sijainti:  55.7576°N, 37.6577°E
Paikkakunta:  Moskova, Venäjä
Avattu:  13. maaliskuuta 1938
Rakenne
Tyyppi:  tunneliasema
Kurskaja (ven. Курская) on yksi Moskovan metron asemista. Se avattiin 13. maaliskuuta 1938.
Aiheesta muualla

Kuvia tai muita tiedostoja aiheesta Kurskajan metroasema (Arbatsko-Pokrovskaja) Wikimedia Commonsissa
Ljungsbro

| Ljungsbro |
| --- | --- |
 Ljungsbro
 Koordinaatit: 58°30′26.2″N, 15°30′08.4″E 
Valtio:  Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Linköpingin kunta
Hallinto:  
 – Asutustyyppi:  taajama
Pinta-ala:  
 – Kokonaispinta-ala:  4,54 km²
Väkiluku (2020):  6 785
 – Väestötiheys:  1 495 as./km²
Infobox OKVirheellinen NIMI-arvo: 
Ljungsbro on taajama Ruotsin Linköpingin kunnassa, Itä-Götanmaan läänissä. Taajama sijaitsee lähellä Roxen-järveä, valtatien 34 varrella. Vuonna 2020 taajamassa asui 6 785 asukasta ja sen pinta-ala oli 454 hehtaaria eli 4,54 neliökilometriä. Taajaman väestötiheys oli 1 495 asukasta neliökilometrillä. Taajama on Linköpingin kunnan toiseksi suurin asukasluvulla mitattuna.
Kunnallisvaalit 1928

Kunnallisvaalit järjestettiin vuonna 1928 Suomen 586 kunnassa. 424 kunnanvaltuustoon muodostui porvarillinen ja 160 sosialistinen enemmistö. Valtuutettujen toimikaudeksi jäi kaksi vuotta normaalin kolmen sijasta vuonna 1930 muutettujen kunnallislakien myötä.
Sosialistisen työväen ja pienviljelijäin valtuustoryhmien edustajat erosivat tai poistettiin valtuustoista vuoden 1930 aikana.
Tulokset

| 0 | 1 | 2 | 3 |
| --- | --- | --- | --- |
| äänestysaktiivisuus | 42,5 % | +4,2 |  |
| äänestäneet | 754 502 | +113 118 |  |
| hylätyt äänet | 0,4 % | −0,3 |  |
| suuntaus | valtuutetut | äänet> lukumäärä | äänet> osuus |  |
| --- | --- | --- | --- | --- |
| porvarilliset ryhmät  ML, Kok., Ed., RKP ym. | 6 810 | 424 595 | 56,5 % |  |
| sosialistiset ryhmät  SDP, STPV ym. | 3 986a | 320 335 | 42,6 % |  |
| Muut ryhmät | 75 | 6 709 | 0,9 % |  |
| Yhteensä | 10 871 | 751 639 | 100 % |  |
Lähde: Suomen virallinen tilasto 1931 a Joista Sosialistisen työväen ja pienviljelijäin vaalijärjestölle 1 035.
Kunnallisvaalit 1921

Kunnallisvaalit järjestettiin joulukuun 1921 alussa 555 Suomen kunnassa. 363 kunnanvaltuustoon muodostui porvarillinen ja 161 sosialistinen enemmistö.
Tulokset

| 0 | 1 | 2 |
| --- | --- | --- |
| äänestysaktiivisuus | 36,1 % | +0,4 |
| äänestäneet | 594 646 |  |
| hylätyt äänet | 1,1 % |  |
| suuntaus | valtuutetut | äänet> lukumäärä | äänet> osuus |  |
| --- | --- | --- | --- | --- |
| Porvarilliset ryhmät  Kok. ML RKP Ed. ym. | 7 414 | 326 302 | 55,5 % |  |
| Sosialistiset ryhmät  SDP ym. | 4 441 | 258 794 | 44,0 % |  |
| Muut ryhmät | 80 | 3 201 | 0,5 % |  |
| Yhteensä | 11 935 | 588 297 | 100 % |  |
Lähde: Suomen virallinen tilasto 1931
Linnalan kansalaisopisto

Linnalan setlementti ja opisto on Linnalan setlementti ry ylläpitämä kansalaisopisto Savonlinnassa. Linnalan Setlementti ry on Suomen Setlementtiliittoon kuuluva yksityinen yhdistys, joka on toiminut Savonlinnassa vuodesta 1938 lähtien. Sen toimintaidea nousee setlementtiliikkeen periaatteesta: rakentaa siltoja ihmiseltä ihmiselle. Toiminnassa painotetaan erilaisten ihmisten kohtaamista. Linnalan Setlementti ry:n toimintaan sisältyvät kansalaisopisto, kuvataidekoulu, leikkikoulu, seniorikeskus, ystäväntuvat ja monikulttuurinen työ. Toimintaan kuuluvat myös Linnalan Nuorten tekemä nuorisotyö. Tämän lisäksi toteutetaan erilaisia projekteja ja hankkeita. Opisto tarjoaa koulutusta ja yleissivistystä, mahdollisuuksia harrastamiseen, kohtaamiseen ja virkistäytymiseen. Toiminnallaan Linnala pyrkii myös ehkäisemään yhteiskunnallista syrjäytymistä.
Linnalan opistossa on mahdollisuus muun muassa suorittaa kielikursseja ja yleisiä kielitutkintoja.
Linnalan opisto tarjoaa:
kädentaitoihin ja erikoistekniikoihin liittyviä kursseja,
kirjallisuustuntemusta, ilmaisutaitoa ja tanssitaitoja kehittäviä ryhmiä,
musiikin tuntemusta kehittäviä kursseja, kuorotoimintaa, soitinryhmiä ja varhaisiän musiikkikasvatusta,
taidekursseja eri tekniikoilla sekä valokuvauskursseja,
taiteen perusopetusta kuvataiteessa, käsityössä ja musiikissa,
tietotekniikkakursseja,
liikuntaan ja terveyteen liittyviä kursseja ja kertamaksullisia ryhmiä,
kotimaista ja kansainvälistä keittiötä esitteleviä ruokakursseja,
yleisöluentoja ja yhteiskunnallisia kursseja,
yksilöopetusta kielissä, musiikissa ja tietotekniikassa,
räätälöityä myyntikoulutusta yrityksille ja yhteisöille,
julkisin varoin tarjottua erikoiskoulutusta.
Linnalan Setlementti ry. opiston rakennus sijaitsee Savonlinnan keskustassa osoitteessa Sotilaspojankatu 7.
Aiheesta muualla

Linnalan Setlementti ja opisto kotisivu
Kunnallisvaalit 1925

Kunnallisvaalit järjestettiin vuonna 1925 Suomen 583 kunnassa. 440 kunnanvaltuustoon muodostui porvarillinen ja 143 vasemmistolainen enemmistö. Valtuutetut valittiin itsenäisyyden aikana ensimmäistä kertaa kolmeksi vuodeksi. [lähde? ]
Tulokset

| 0 | 1 | 2 |
| --- | --- | --- |
| äänestysaktiivisuus | 38,3 % | +10,5 |
| äänestäneet | 641 384 | +167 860 |
| hylätyt äänet | 0,8 % | −0,1 |
| suuntaus | valtuutetut | äänet> lukumäärä | äänet> osuus |  |
| --- | --- | --- | --- | --- |
| porvarilliset ryhmät   ML, Kok., Ed., RKP ym. | 7 079 | 375 777 | 59,0 % |  |
| vasemmistolaiset ryhmät  SDP, STPV ym. | 3 676a | 256 198 | 40,2 % |  |
| Muut ryhmät | 21 | 5 161 | 0,8 % |  |
| Yhteensä | 10 776 | 637 136 | 100 % |  |
Lähde: Suomen virallinen tilasto 1931 a Joista Sosialistiselle työväen ja pienviljelijöiden vaalijärjestölle 901.
Kunnallisvaalit 1924

Kunnallisvaalit järjestettiin joulukuun 1924 alussa Suomen 577 kunnassa. 442 kunnanvaltuustoon muodostui porvarillinen ja 97 sosialistinen enemmistö.
Tulokset

| 0 | 1 | 2 |
| --- | --- | --- |
| äänestysaktiivisuus | 27,8 % | −1,9 |
| äänestäneet | 473 524 | −28 079 |
| hylätyt äänet | 0,8 % | −0,1 |
| suuntaus | valtuutetut | äänet> lukumäärä | äänet> osuus |  |
| --- | --- | --- | --- | --- |
| Porvarilliset ryhmät  Kok. ML RKP Ed. ym. | 8 507 | 287 137 | 61,1 % |  |
| Sosialistiset ryhmät  SDP STP ym. | 3 807 | 181 811 | 38,7 % |  |
| Muut ryhmät | -- | 958 | 0,2 % |  |
| Yhteensä | 12 314 | 469 906 | 100 % |  |
Lähde: Suomen virallinen tilasto 1931
Ljungström

Ljungström on seuraavien ruotsalaisten henkilöiden sukunimi:
Ernst Ljungström (1854–1943), kasvitieteilijä
Glenn Ljungström (s. 1974), kitaristi
Gunnel Ljungström (myöh. Petersson, s. 1931), telinevoimistelija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Konvehdinmussuttajat

| Konvehdinmussuttajat> Tiedot |
| --- | --- |
Tyylilaji:  hip hop, rap
Kotipaikka:  Itä-Helsinki
Laulukieli:  suomi
Jäsenet:  Aave   Säkki  
Levy-yhtiö:  Monsp Records, 2007–  
Aiheesta muualla
www.konvehdinmussuttajat.com
Infobox OKNimi-testi OK: 
Konvehdinmussuttajat on helsinkiläinen rap-duo, jonka muodostavat Aave ja Säkki, jotka kuuluvat myös Memmy Posse -yhtyeeseen.
Duo syntyi kun Memmy Posse jäi tauolle, ja Aave ja Säkki ryhtyivät työstämään materiaalia yhdessä. DJ:nä toimii Antti-Skate. Ensimmäinen julkaisu, A.S.T.E. 7" ilmestyi Monsp Recordsin julkaisemana 11. huhtikuuta 2007. Konvehdinmussuttajien ensimmäinen pitkäsoitto, Älä mussuta! ilmestyi 12. syyskuuta 2007 Duo tunnetaan myös lyhenteellä KNMT.
Diskografia

A.S.T.E. (Monsp 2007) 7"
Älä mussuta! (Monsp 2007) CD
Aiheesta muualla

Virallinen sivu (Arkistoitu – Internet Archive)
Konvehdinmussuttajat Myspacessa (englanniksi)
Kunnallisvaalit 1920

Vuoden 1920 kunnallisvaalit olivat kolmannet Suomessa järjestetyt kunnallisvaalit. Muun muassa Tampereella järjestettiin vuonna 1920 kahdet kunnallisvaalit, sillä vuoden 1919 vaaleja ei ehditty järjestämään teknisistä syistä. Varsinaisten vuoden 1920 kunnallisvaalien äänestyspäivät olivat joulukuussa.
Tulokset

| --- | --- |
äänioikeutetut: 1 605 482
äänestysaktiivisuus: 35,7%
Kustaa Haali

Kustaa Haali (18. huhtikuuta 1817 Pertteli – 1890)  oli suomalainen maanviljelijä ja valtiopäivämies.
Haalin vanhemmat olivat Henrik Jäppilä ja Eva Kierikka ja puoliso Brita Stina Jaakontytär. Haali oli talonpoikaissäädyssä Piikkiön ja ylisen Halikon tuomiokunnan edustaja valtiopäivillä 1867. Hän teki valtiopäivillä anomuksen jauhomyllyjä koskevien säännösten muuttamisesta, mutta ei esiintynyt muuten säädyssä.
Kurjalan kartano

Kurjalan kartano on Hämeenkoskella Pääjärven etelärannalla sijaitseva kartano, joka perustettiin asuin- ja rälssikartanoksi jo keskiajalla. Kurjala mainittiin ensimmäisen kerran nimeltä 1400-luvulla ja rälssisäterinä kartano mainittiin 1516. Kartanoon kuului suuri puutarha, joka perustettiin 1600-luvulla.
Kartanon päärakennus on rakennettu 1731 ja sitä laajennettiin 1884 arkkitehti Magnus Schjerfbeckin suunnittelemalla kaksikerroksisella osalla. Päärakennukseen kuuluu myös 1850-luvulla rakennettu uusgoottilaistyylinen ulkokuisti. Kartanopiiriin kuuluu lisäksi sivurakennus ja 1800-luvulta peräisin olevia talousrakennuksia kuten viljamakasiini ja paja. Kartanon ympärillä on jäänteitä vanhasta kartanopuistosta ja puutarhasta, ja kartanoon johtaa peltojen halki kulkeva vaahterakuja.
Aiheesta muualla

Kuva kartanon päärakennuksen lasikuistista vuodelta 2007, Museovirasto, Rakennushistorian kokoelma (Arkistoitu – Internet Archive)
Kunnallisvaalit 1930

Kunnallisvaalit järjestettiin Suomessa vuonna 1930.
Tulokset

| 0 | 1 | 2 |
| --- | --- | --- |
| äänestysaktiivisuus | 42,2% | −0,3 |
| suuntaus | valtuutetut | äänet> lukumäärä | äänet> osuus |  |
| --- | --- | --- | --- | --- |
| Porvarilliset ryhmät  Kok. ML RKP Ed. ym. | 7 819 | 474 355 | 62,07% |  |
| Sosialistiset ryhmät  SDP ym. | 3 119 | 278 129 | 36,39% |  |
| Muut ryhmät | 94 | 11 738 | 1,54% |  |
| Yhteensä | 11 032 | 764 222 | 100% |  |
Lähde: Työväen kalenteri 1938 (SDP 1937), s. 206.
Leo Sormunen

| Leo Sormunen> Henkilötiedot |
| --- | --- |
Syntynyt: 6. maaliskuuta 1996 (ikä 28) Espoo, Suomi
Kansalaisuus:   Suomi
Jääkiekkoilija
Pelipaikka:  oikea laitahyökkääjä
Maila:  vasen
Pituus:  178 cm
Paino:  82 kg
Seura
Seura:  Kiekko-Espoo
Sarja:  Suomi-sarja
Pelaajaura
Pääsarjaura:  2017–
Aik. seurat:  SaiPa (SML)
Leo Daniel Johannes Sormunen (s. 6. maaliskuuta 1996 Espoo) on suomalainen jääkiekkoilija, joka pelaa Suomi-sarjajoukkue Kiekko-Espoossa. Hän on pelipaikaltaan oikea laitahyökkääjä.